วันนี้ช่วงบ่ายๆออกมาทำธุระที่ซอยลาดพร้าว 71 และก็ตรงกับวันเกิดของเพื่อนด้วยครับ...คืนนี้ต้องมีปาร์ตี้เล็กๆแน่นอนครับ บังเอิญสังเกตุเห็นรถกระบะคันนี้จอดริมถนนติดป้ายชื่อร้านว่า เฮียยุทธ ปูทะเลนึ่ง เป็นร้านขายปูทะเลนึ่ง จอดขายแถวๆป้ายรถเมล์ ซอยนาคนิวาส 27 ทุกวันตั้งแต่ 11.00-16.00 น.หลังจาก 16.00 น.ไปขายต่อแถวๆวัดลาดพร้าวครับ ที่ร้านมีบริการนึ่งให้ฟรี รอเพียงแค่ 15 นาทีเท่านั้นเองครับ แล้วก็ยังมีบริการ Delivery ให้ด้วย คิดค่าขนส่งตามระยะทางครับ ส่วนมากราคาก็ประมาณ 500 ขึ้นไปแล้วแต่ขนาดของปูครับ เช่นชุดใหญ่ตัวละ 5 ขีด ราคา 800 บาทครับ (ตัวละ 400 บาท) ขอสั่งกลับไปเป็นกับแกล้มและของขวัญฝากเพื่อนสัก 1 กิโลก็แล้วกันครับ ยืนรอให้เฮียแกนึ่งให้เรียบร้อยเลยครับ ได้ปู 4 ตัว ราคา 580 บาทครับ รสชาติอร่อยมากๆครับ เนื้อแน่น ไข่แน่นมากๆ เนื้อปูสดมากๆและก็หวานมากๆด้วยครับ น้ำจิ้มปูที่ร้านนี้ก็เด็ดแซ่บโดนใจทั้งตัวผมเองและเพื่อนๆมากด้วยครับ...ซึ่งถือว่าคุ้มราคามากๆเลยครับ หากใครสนใจปูทะเลนึ่ง สด ใหม่ หวาน เนื้อแน่นและน้ำจิ้มเด็ดแซ่บก็ลองแวะมาซื้อหาลองชิมอุดหนุนเฮียยุทธแกได้เลยนะคร้าบบ...บบบ ^_^